Prečišćeni tekst Odluke o ustanovljenju dana Opštine u okviru Glavnog grada - Golubovci obuhvata sljedeće propise:

1. Odluka o ustanovljenju dana Opštine u okviru Glavnog grada - Golubovci ("Službeni list Crne Gore - opštinski propisi", br. 032/12 od 29.10.2012),

2. Odluka o izmjenama Odluke o ustanovljenju dana Gradske opštine Golubovci ("Službeni list Crne Gore - opštinski propisi", br. 020/19 od 27.05.2019), u kojima je naznačen njihov dan stupanja na snagu.

ODLUKA

o ustanovljenju dana Opštine u okviru Glavnog grada - Golubovci

("Službeni list Crne Gore - opštinski propisi", br. 032/12 od 29.10.2012, 020/19 od 27.05.2019)

Član 1

Dan Opštine u okviru Glavnog grada - Golubovci je "08. februar", dan kada su Golubovci, kao i čitava Zeta 1879. godine, oslobođeni od osmanske imperije, a Zeta ušla u sastav knjaževine Crne Gore.

Član 2

Dan Opštine u okviru Glavnog grada - Golubovci obilježava se radno i svečano. Svečano obilježavanje dana Opštine vršiće se svake godine, održavanjem svečane sjednice Skupštine.

Povodom dana Opštine, dodjeljuju se nagrade, pravnim i fizičkim licima za značajna ostvarenja u oblasti proizvodnje, nauke, kulture, sporta i u drugim oblastima stvaralaštva.

Član 3

Nagrada Opštine u okviru Glavnog grada - Golubovci, način, uslovi i postupak za dodjelu iste, utvrđuju se posebnom odlukom.

Član 4

Ova odluka stupa na snagu osmog dana od dana objavljivanja u "Službenom listu Crne Gore - Opštinski propisi".